CELEX: 32022R0054
Language: el
Date: 2021-10-21 00:00:00
Title: Κατ’ εξουσιοδότηση κανονισμός (ΕΕ) 2022/54 της Επιτροπής της 21ης Οκτωβρίου 2021 για την τροποποίηση του κατ’ εξουσιοδότηση κανονισμού (ΕΕ) 2020/692 όσον αφορά τις πρόσθετες απαιτήσεις για την είσοδο στην Ένωση ορισμένων οπληφόρων που κατάγονται από την Ένωση, μετακινούνται σε τρίτη χώρα ή έδαφος για να συμμετάσχουν σε εκδηλώσεις, εκθέσεις, επιδείξεις και θεάματα και στη συνέχεια επιστρέφουν στην Ένωση (Κείμενο που παρουσιάζει ενδιαφέρον για τον ΕΟΧ)

17.1.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 10/1
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2022/54 ΤΗΣ ΕΠΙΤΡΟΠΗΣ
         της 21ης Οκτωβρίου 2021
         για την τροποποίηση του κατ’ εξουσιοδότηση κανονισμού (ΕΕ) 2020/692 όσον αφορά τις πρόσθετες απαιτήσεις για την είσοδο στην Ένωση ορισμένων οπληφόρων που κατάγονται από την Ένωση, μετακινούνται σε τρίτη χώρα ή έδαφος για να συμμετάσχουν σε εκδηλώσεις, εκθέσεις, επιδείξεις και θεάματα και στη συνέχεια επιστρέφουν στην Ένωση
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/429 του Ευρωπαϊκού Κοινοβουλίου και του Συμβουλίου, της 9ης Μαρτίου 2016, σχετικά με τις μεταδοτικές νόσους των ζώων και για την τροποποίηση και την κατάργηση ορισμένων πράξεων στον τομέα της υγείας των ζώων («νόμος για την υγεία των ζώων») (1), και ιδίως το άρθρο 239 παράγραφος 2,
         Εκτιμώντας τα ακόλουθα:
         
                     (1)
                  
                  
                     Ο κατ’ εξουσιοδότηση κανονισμός (ΕΕ) 2020/692 της Επιτροπής (2) θεσπίζει, μεταξύ άλλων, απαιτήσεις υγείας των ζώων για την είσοδο στην Ένωση φορτίων ορισμένων δεσποζόμενων χερσαίων ζώων. Ειδικότερα, το μέρος VI του εν λόγω κατ’ εξουσιοδότηση κανονισμού θεσπίζει ειδικούς κανόνες για την είσοδο στην Ένωση ορισμένων εμπορευμάτων που κατάγονται από την Ένωση και επιστρέφουν στην Ένωση. Επί του παρόντος, το άρθρο 177 του κατ’ εξουσιοδότηση κανονισμού (ΕΕ) 2020/692 περιλαμβάνει μόνο ειδικούς κανόνες με τους οποίους πρέπει να συμμορφώνονται οι εγγεγραμμένοι ίπποι που κατάγονται από την Ένωση και επιστρέφουν στην Ένωση μετά από προσωρινή εξαγωγή σε τρίτη χώρα ή έδαφος ή ζώνη αυτών για συμμετοχή σε διαγωνισμούς, ιπποδρομίες ή ιππικές πολιτιστικές εκδηλώσεις.
                  
               
                     (2)
                  
                  
                     Για να διευκολυνθεί η συμμετοχή τους σε εκδηλώσεις, εκθέσεις, επιδείξεις και θεάματα (στο εξής: εκδηλώσεις) που πραγματοποιούνται εκτός της Ένωσης, είναι αναγκαίο να προβλεφθεί παρέκκλιση από ορισμένες γενικές απαιτήσεις υγείας των ζώων που ορίζονται στο άρθρο 11 του κατ’ εξουσιοδότηση κανονισμού (ΕΕ) 2020/692 για φορτία οπληφόρων που κατάγονται από την Ένωση, μετακινούνται σε τρίτη χώρα ή έδαφος ή ζώνη αυτών για να συμμετάσχουν σε εκδηλώσεις και στη συνέχεια επιστρέφουν αμέσως στην Ένωση. Ωστόσο, για να ελαχιστοποιηθούν οι κίνδυνοι για την υγεία των ζώων και λαμβανομένης υπόψη της τρέχουσας κατάστασης της υγείας των ζώων όσον αφορά ορισμένες νόσους που προσβάλλουν τα χοιροειδή και τα πουλερικά, η εν λόγω παρέκκλιση θα πρέπει να περιοριστεί σε ορισμένα είδη οπληφόρων, και συγκεκριμένα στα βοοειδή, τα προβατοειδή και τα αιγοειδή (στο εξής: παρέκκλιση για τα οπληφόρα). Συνεπώς, το άρθρο 177 του κατ’ εξουσιοδότηση κανονισμού (ΕΕ) 2020/692 θα πρέπει να τροποποιηθεί ώστε να περιληφθεί η παρέκκλιση για τα οπληφόρα.
                  
               
                     (3)
                  
                  
                     Οι ειδικοί κανόνες για την παρέκκλιση για τα οπληφόρα θα πρέπει να λαμβάνουν υπόψη τους πιθανούς κινδύνους για την υγεία των ζώων που θα μπορούσαν να προκύψουν από αυτούς τους τύπους μετακινήσεων για εκδηλώσεις και να είναι αναλογικοί προς τους σχετικούς κινδύνους για την υγεία των ζώων. Οι ειδικοί αυτοί κανόνες θα πρέπει, επομένως, να είναι αρκετά αυστηροί ώστε να διασφαλίζεται ότι τα ζώα που συμμετέχουν στις εκδηλώσεις δεν έρχονται σε επαφή με ζώα κατώτερου υγειονομικού καθεστώτος που δεν συμμορφώνονται με όλες τις απαιτήσεις υγείας των ζώων που ορίζονται στο δίκαιο της Ένωσης.
                  
               
                     (4)
                  
                  
                     Επιπλέον, δεδομένης της ομοιότητας των εργασιών που πραγματοποιούνται στο πλαίσιο των εκδηλώσεων με τις εργασίες που πραγματοποιούνται στα κέντρα συγκέντρωσης, είναι σκόπιμο να θεσπιστούν απαιτήσεις ισοδύναμες με εκείνες που ισχύουν για τα κέντρα συγκέντρωσης σε τρίτες χώρες ή εδάφη, οι οποίες προβλέπονται στο άρθρο 20 παράγραφος 2 στοιχείο β) του κατ’ εξουσιοδότηση κανονισμού (ΕΕ) 2020/692 και βασίζονται στις απαιτήσεις που ισχύουν στην Ένωση και ορίζονται στον κατ’ εξουσιοδότηση κανονισμό (ΕΕ) 2019/2035 της Επιτροπής (3).
                  
               
                     (5)
                  
                  
                     Εκτός από όλα αυτά τα μέτρα μετριασμού του κινδύνου, είναι επίσης αναγκαίο να περιοριστεί η περίοδος κατά την οποία τα ζώα εκτίθενται στους δυνητικούς κινδύνους για την υγεία των ζώων που ενέχουν αυτοί οι τύποι μετακινήσεων με σκοπό τη συμμετοχή τους στις εκδηλώσεις, καθώς και η παραμονή τους εκτός της επικράτειας της Ένωσης.
                  
               
                     (6)
                  
                  
                     Συνεπώς, το άρθρο 177 του κατ’ εξουσιοδότηση κανονισμού (ΕΕ) 2020/692 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το άρθρο 177 του κατ’ εξουσιοδότηση κανονισμού (ΕΕ) 2020/692 τροποποιείται ως εξής:
            
                        1.
                     
                     
                        ο τίτλος αντικαθίσταται από το ακόλουθο κείμενο:
                        
                           «Άρθρο 177
                           Πρόσθετες απαιτήσεις για την είσοδο στην Ένωση ορισμένων οπληφόρων που κατάγονται από την Ένωση, μετακινούνται σε τρίτη χώρα ή έδαφος ή ζώνη αυτής για να συμμετάσχουν σε εκδηλώσεις, εκθέσεις, προβολές και επιδείξεις και στη συνέχεια επιστρέφουν στην Ένωση»
                        
                     
                  
                        2.
                     
                     
                        προστίθεται η ακόλουθη παράγραφος:
                        
                           «3.   Κατά παρέκκλιση από το άρθρο 11, φορτία βοοειδών, προβατοειδών και αιγοειδών που κατάγονται από την Ένωση και μετακινούνται για περίοδο που δεν υπερβαίνει τις 15 ημέρες σε τρίτη χώρα ή έδαφος ή ζώνη αυτής για να συμμετάσχουν σε εκδηλώσεις, εκθέσεις, επιδείξεις ή θεάματα (στο εξής: εκδήλωση) επιτρέπεται να εισέρχονται στην Ένωση από την εν λόγω τρίτη χώρα ή έδαφος υπό τον όρο ότι πληρούν τις ακόλουθες προϋποθέσεις:
                           
                                       α)
                                    
                                    
                                       η τρίτη χώρα ή έδαφος ή ζώνη αυτής όπου λαμβάνει χώρα η εκδήλωση καταγεγραμμένη/-ο για την είσοδο στην Ένωση του συγκεκριμένου είδους ζώων·
                                    
                                 
                                       β)
                                    
                                    
                                       η εγκατάσταση στην οποία λαμβάνει χώρα η εκδήλωση:
                                       
                                                   i)
                                                
                                                
                                                   συμμορφώνεται με τις απαιτήσεις που ισχύουν για τις εγκαταστάσεις που εκτελούν εργασίες συγκέντρωσης οπληφόρων, όπως ορίζονται στο άρθρο 20 παράγραφος 2 στοιχείο β)·
                                                
                                             
                                                   ii)
                                                
                                                
                                                   κατά την άφιξη του φορτίου στην εγκατάσταση και καθ’ όλη τη διάρκεια της εκδήλωσης, διατηρεί μόνο βοοειδή, προβατοειδή ή αιγοειδή τα οποία συμμορφώνονται με όλες τις σχετικές απαιτήσεις που ορίζονται στο ενωσιακό δίκαιο για την είσοδο των εν λόγω ζώων στην Ένωση·
                                                
                                             
                                 
                                       γ)
                                    
                                    
                                       η αποστολή του φορτίου ζώων από την Ένωση στην εγκατάσταση που αναφέρεται στο στοιχείο β) και από την εν λόγω εγκατάσταση στην Ένωση πραγματοποιείται με μέσα μεταφοράς τα οποία συμμορφώνονται με τις γενικές απαιτήσεις σχετικά με τα μέσα μεταφοράς χερσαίων ζώων που ορίζονται στο άρθρο 17 και χωρίς εκφόρτωση σε οποιαδήποτε άλλη τρίτη χώρα ή έδαφος ή ζώνη αυτής·
                                    
                                 
                                       δ)
                                    
                                    
                                       τα ζώα του φορτίου δεν ήρθαν σε επαφή με άλλα ζώα κατώτερου υγειονομικού καθεστώτος από τη στιγμή της φόρτωσης για αποστολή από την Ένωση στην εγκατάσταση που αναφέρεται στο στοιχείο β) και καθ’ όλη τη διάρκεια της εκδήλωσης έως την άφιξή τους πίσω στην Ένωση.».
                                    
                                 
                     
                  
         
            Άρθρο 2
            Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 21 Οκτωβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 84 της 31.3.2016, σ. 1.
         
            (2)  Κατ’ εξουσιοδότηση κανονισμός (ΕΕ) 2020/692 της Επιτροπής, της 30ής Ιανουαρίου 2020, για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά τους κανόνες για την είσοδο στην Ένωση και για τις μετακινήσεις και τους χειρισμούς, μετά την είσοδο, των φορτίων ορισμένων ζώων, ζωικού αναπαραγωγικού υλικού και προϊόντων ζωικής προέλευσης (ΕΕ L 174 της 3.6.2020, σ. 379).
         
            (3)  Κατ’ εξουσιοδότηση κανονισμός (ΕΕ) 2019/2035 της Επιτροπής, της 28ης Ιουνίου 2019, για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου σχετικά με τους κανόνες που διέπουν τις εγκαταστάσεις στις οποίες διατηρούνται χερσαία ζώα και τα εκκολαπτήρια, καθώς και την ιχνηλασιμότητα ορισμένων δεσποζόμενων χερσαίων ζώων και αυγών για επώαση (ΕΕ L 314 της 5.12.2019, σ. 115).